อยากทานแซ่บๆ แนะนำที่นี่เลยคะ ร้านอาหาร ช.ช้าง ยกครก ชื่อแปลกแต่จำง่าย ใกล้บ้าน อยู่ในซอยเดียวกับเซ็นทรัลบางนา เมนูแนะนำแต่ไม่ได้ถ่ายรูปมาเพราะอร่อยจนถ่ายไม่ทัน ส้มตำปูปลาร้า ไข่ต้ม รสชาตินัวมาก เผ็ดส้มตำแกล้มกับไข่ต้ม ทำให้รสกำลังพอดี 

ปลาช่อนเผาเสริฟมากับน้ำพริกแจ่ว ผักต้มนานาชนิด ดีต่อสุขภาพ ปลาช่อนตัวใหญ่ทานได้ทั้งครอบครัว 

เมนูอร่อยๆอื่นๆที่อยากบอกต่อคือ ส้มตำกุ้งสดใส่ปลาร้า หรือไม่ใส่ก็อร่อยสำหรับคนชอบทานกุ้งสดดิบ โรยหน้าด้วยเมล็ดกระถิน เคี้ยวเพลินๆ มันๆ ถ้าสั่งส้มตำแล้วที่ต้องสั่งเพิ่มคือ พวกลาบ ปีกไก่ทอด ยำวุ้นเส้น ปลาทับทิมเผา อร่อยทุกอย่าง ออกสไตล์อีสานบ้านๆหน่อย

ที่จอดรถมีพอสมควรจอดได้ทั้งฝั่งเดียวกับร้านและฝั่งตรงข้าม
ร้านนี้ต้องรีบมาทานเพราะปิดเร็ว อยากสั่งอีกแต่ครัวปิดซะก่อน